Il-Każi attivi jibqgħu jonqsu b'57 każ ġdid u fejqan ta' 134 persuna fl-aħħar sigħat In-numru ta' każijiet ġodda ta' Covid19 baqgħu taħt il-100 għat-tieni jum konsekuttiv fi żmien xahar. Dan wara li bejn l-Ħamis u l-Ġimgħa feġġew 57 każ ġdid meta l-aħħar darba li l-każijiet niżlu taħt il-100 qabel ilbieraħ kien fit-3 ta' Jannar li għadda meta kien hemm 85 każ ġdid. Il-persuni li fiequ mill-virus fl-istess lejl kien ta' 134 jiġifieri aktar mid-doppju tal-każijiet il-ġodda. Is-57 każ feġġew minn 3,237 'swab test' li tellgħu t-total ta' testijiet għal 627,607. In-numri ta' persuni li s'issa mardu bil-virus tela għal 18,442 li minnhom 15,701 irkupraw u b'hekk baqa' 2,464 każ attiv. L-ammont ta' persuni li mietu bil-Covid19 tela' għal 277 hekk kif fl-aħħar bulettin tħabbret il-mewt ta' erba' anzjani oħra. Sadanittant, sal-bieraħ kienu ngħataw 33,477 doża tal-vaċċin li minnhom 6,457 kienu t-tieni doża.